



Tom se pobjedom Napoli na vrhu ljestvice svoje skupine izjednačio s Arsenalom i Borussijom Dortmund. Sve tri momčad imaju po šest bodova.





- Naša je situacija dobra. Imamo do kraja natjecanja dvije domaće utakmice i jednom idemo u goste. Sve je u našim rukama, pa ćemo vidjeti kako će se stvari odvijati - rekao je trener Napolija Rafael Benitez.





- Mi smo na 75 posto naših mogućnosti. Imamo u momčad oporavljenika, onih koji se još uvijek dokazuju i sjajno rade na treninzima. Inače, rekao sam svojim nogometašima da će sve biti u redu ako se držimo skupa, ako budemo naporno radili za naš cilj.





Na kraju je Benitez dodao:





- Moj stručni stožer je odlično odradio pripremu za ovaj ogled. Taktički smo stajali besprijekorno, nekako smo vladali situacijom i to je bilo lijepo za vidjeti - završio je Benitez.





Dodajmo samo da mladi hrvatski nogometaš i bivši hajdukovac Josip Radošević nije bio u kadru Napolija za ovaj ogled.





TS

Nogometaši Napolija uspješno su u utorak obavili gostovanje u Ligi prvaka, te su s 2:1 slavili na Velodromeu kod Marseillea...